Във връзка с постъпило уведомление с вх. № ОВОС-1516/26.05.2022г. за „Изготвяне на ПУП-ПРЗ в обхвата на поземлен имот с идентификатор 06447.4.33, в м. „Кабата“, по КК на с. Брестник, община Родопи, област Пловдив, за ППЗЗ за неземеделски нужди по ЗОЗЗ на УПИ с отреждане „Площадка за дейности с отпадъци от излезли от употреба моторни превозни средства ИУМПС/, складова база, паркинг, гараж и сервиз“, възложител: Б. РАЙЧЕВ, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

Уведомяваме Ви, че на основание чл. 81, ал.3 от *Закона за опазване на околната среда* /ЗООС/ и чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0001033 „Брестовица“.

**ІІІ. Указания за последващи действия, които следва да се предприемат за извършване на процедурата по преценяване на необходимостта от извършване на ЕО:**

Преценката се извършва по реда на глава втора от Наредбата за ЕО, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4** на хартиен и електронен носител.

Образец на искане за преценяване на необходимостта от извършване на ЕО съгласно Приложение 4 към Наредбата за ЕО, може да намерите на интернет страницата на РИОСВ-Пловдив -  административни услуг>>образци и формуляри>>[процедури по ОВОС и Екологична оценка](https://plovdiv.riosv.com/main.php?module=info&object=info&action=view&inf_id=71)>>[искане за преценяване на необходимостта от извършване на ЕО](https://plovdiv.riosv.com/files/file/ovos/formuliari_OVOS/2019/EO_iskane_precenka.docx).

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1516-1/10.06.2022г.